cyanic-selkie/wikianc huggingface dataset:
Marcel Dupré
Elämä
Marcel Dupré sävelsi kaikkiaan 65 opusta musiikkia. Useat hänen teoksensa on sävelletty soolouruille. Dupré opetti muun muassa Jehan Alainia, Marie-Claire Alainia, Pierre Cochereauta, Jeanne Demessieux’tä, Rolande Falcinellia, Jean Guillouta, Jean Langlais’ta ja Olivier Messiaenia. Hän myös kirjoitti lukuisia musiikkiaiheisia tutkielmia.
Tuusniemi
Maantiede
Jääkausi on muovannut Tuusniemelle Seinävuoren rotkolaakson. Se on noin 500 metriä pitkä, 20–40 metriä leveä ja korkeimmalla kohdallaan jopa 25 metriä syvä rotko, jonka ympäri kulkee retkeilyreitti.
Hallinto
Tuusniemen kunnanjohtaja vuodesta 2017 on Timo Kiviluoma. Hänen edeltäjänsä oli lokakuussa 2011 kunnanjohtajaksi valittu Toni Auvinen, joka irtisanoutui tehtävästään toukokuussa 2017. Auvisen edeltäjä oli Jouni Perälä, joka toimi kunnanjohtajana vuosina 2004–2012.
Ruokakulttuuri
1980-luvulla jokaiselle Savon silloiselle kunnalle äänestettiin omat nimikkoruoat. Tuusniemen perinneruoaksi valittiin potattikukko.
Eta Leonis
Eta Leonis on tähti Leijonan tähtikuviossa. Se on melko himmeä, tähden näennäinen kirkkaus on 3,52. Tähti on luultavasti pimennysmuuttuja, jonka kirkkaampi komponentti on valkoinen ylijättiläistähti. Tähden etäisyyden mittaus on ollut vaikeaa sen suuren etäisyyden takia; etäisyys on noin 2 100 valovuotta, mutta voi olla välillä 1 400–4 300 valovuotta. Tähti menettää massaansa 1/500 000–1/1 000 000 Auringon massaa vuodessa.
Antiikin Arkadia
Alueet
pienoiskuva|[[Lykosuran raunioita.]] pienoiskuva|[[Mantineian raunioita.]] Arkadian alueet olivat:
Klassinen kausi
Thebalaisten tuella arkadialaiset kykenivät vastustamaan spartalaisten kaikkia yrityksiä estää liiton perustaminen. He kärsivät kuitenkin yhden tappion Arkhidamos III:n johtamia spartalaisia vastaan niin kutsutussa ”kyynelettömässä taistelussa”. Kerrotaan, että siinä spartalaiset olisivat surmanneet arkadialaista ja näiden argoslaista liittolaista ilman yhtäkään tappiota Spartan puolella, mutta tämä on selvästi liioittelua.
Yle Tampere
Tampereen Radio
Tampereen Radiotyhdistyksen yleisradioaseman nimeksi vakiintui toukokuussa 1924 alusta Tampereen Radio, OH3NBA. Sen lähetysantenni vedettiin Tammerkosken yli Tammerkosken rannalle. Kuuluvuudeksi muodostui kideradiovastaanottimilla 40 km ja Itämerellä laivoilla jopa 900 km kolmielektrodiputkisella radiovastaanottimella. Seuraavana vuonna, 1925, Tampereen Radioyhdistys sai luvan 500 W:n lähetystehoon, mikä laajensi kuuluvuutta entisestään. Studio sai tilaa teatteritalosta, kun johdot vedettiin sinne.
Jääkiekon maailmancup 2004
Turnaus sai pahimman mahdollisen alun, kun ennen turnausta Tšekin päävalmentaja Ivan Hlinka sai surmansa auto-onnettomuudessa. Hänen tilalleen jouduttiin valitsemaan uusi päävalmentaja, Vladimír Růžička.
Cass Elliot
Laulajanuran alku
Vuonna 1963 Elliot perusti kahden mieslaulajan kanssa folk-trion nimeltä The Triumvirate, joka vaihtoi myöhemmin nimekseen The Big 3. Yhtye levytti kaksi albumia ja esiintyi sen ajan suosituimmissa televisio-ohjelmissa kuten The Tonight Show’ssa, Hootenannyssä ja Danny Kaye Show’ssa. Yhtye hajosi seuraavana vuonna, ja jäljelle jääneet jäsenet Elliot mukaan lukien perustivat uusien jäsenten kanssa yhtyeen, jonka nimeksi tuli The Mugwumps. Yhtye esiintyi etupäässä Washingtonin klubeilla ja äänitti ennen vuoden 1964 loppua tapahtunutta hajoamistaan folk rock -tyylistä, Beatles-vaikutteista materiaalia, joka julkaistiin levynä vasta vuonna 1967.
Tatra 613
Teknisiä tietoja
Mittaristo oli varustettu myös kierrosluku- ja öljynlämpömittareilla.
Porto Digital
Porto Digital on Recifessä Brasiliassa sijaitseva tietotekniikan teknologiakeskus. Keskuksessa on yli 90 tietotekniikka-yritystä, joissa toimii yli 3 000 työntekijää. Vanha "Recife Antiagon" satama-alue on muuttunut IT-alan toimijoiden keskukseksi. Uudistushankkeen rahoittaa osavaltio ja paikallinen yliopisto UFPE toimii sen johdossa.
Nicole Linkletter
Kilpailun jälkeen Linkletter on työskennellyt niin Ford-mallitoimistolle, tehnyt useita kuuluisien suunnittelijoiden muotinäytöksiä, mainostanut erilaista kosmetiikkaa sekä esiintynyt muutamia kertoja Tyra Banksin talkshowssa.
Vaajakosken moottoritie
Tien rakenne
Tie on vain 6,7 kilometriä pitkä, mutta sillä on 19 siltaa. Siltojen suuri määrä johtuu siitä, että tie vedettiin teollisuusalueiden halki, vanhan maantien ja Jyväskylä–Pieksämäki-radan rinnalle. Moottoritien hintaa kasvattivat sillat, suuret kallioleikkaukset ja 50 rakennuksen purkaminen tien tieltä. Rakennustyötä aloitettaessa hinnaksi arvioitiin 35 miljoonaa markkaa, myöhemmin 50 miljoonaa ja lopulta töiden pitkittyessä loppuhinta nousi 90 miljoonaan. Tien metrihinta oli 10 000 markkaa, ja puhuttiinkin "Suomen kalleimmasta tiestä".
Die Kunst der Fuge
Teoksen historia
Koska viimeinen fuuga oli jäänyt näin keskeneräiseksi, Bachin kuoltua teoksen loppuun lisättiin korvaukseksi ostajille vielä Wenn wir in höchsten Nöten sein -koraalin pohjalta tehty sävellys BWV 668a. Koska muutoin koko Die Kunst der Fuge perustuu vain yhteen teemaan, tämä koraali ei selkeästi kuulu teokseen lainkaan. Lisäksi musiikkitieteilijöiden keskuudessa on herättänyt paljon keskustelua teoksen tarkoitettu järjestys ja erityisesti neljän kaanonin paikat teoksessa.
Unkarin Grand Prix 1997
Kilpailun jälkeen Michael Schumacher jatkoi MM-pistejohdossa kolme pistettä Villeneuven edellä. Johnny Herbertin kolmas sija oli hänelle paras koko kaudella. Kilpailussa rikottiin myös merkkipaaluja, kun Prost/Ligier rikkoi 400:n kerätyn MM-pisteen rajan.
Perjantain harjoitusjaksot
Harjoitusten nopeimman kierroksen ajoi Ferrarin Michael Schumacher, joka oli runsaat kaksi sekunnin kymmenystä toiseksi nopeinta David Coulthardia nopeampi. Bridgestonen renkaita käyttäneet Prostin Jarno Trulli, Arrowsin Damon Hill ja Stewartin Rubens Barrichello ylsivät lämpimän sään avustuksella korkealle. Bridgestonen renkaat osoittautuivat toimiviksi juuri lämpimissä olosuhteissa. Trulli kertoi auton olleen ajettavuudeltaan hyvä, vaikka hän pyörähtikin kaksi kertaa mutkassa numero 2. Hänen tallikaverinsa Shinji Nakano valitti jarruongelmista.
Damon Hill ajoi vain yhden nopean kierroksen ja oli harjoitusten viidenneksi nopein.
Aika-ajot
Lämpötila oli aika-ajojen alussa noin 35 °C, mutta se laski nopeasti ensimmäisen varttitunnin aikana.
Nopeimman ajan ajoi Ferrarin Michael Schumacher, joka näin saavutti paalupaikan. Paalupaikka oli Schumacherin uran 17:s ja kauden kolmas. Schumacher kuitenkin myönsi tehneensä kierroksellaan pienen virheen, mutta aika oli kuitenkin riittävän hyvä paalupaikkaan. Aika-ajojen suurin yllätys oli Arrows-kuljettaja Damon Hillin kolmas sija, sillä Hill ei ollut koko kaudella yltänyt aika-ajoissa yhdeksättä sijaa korkeammalle. Nopea vauhti oli pitkälti Arrows A18 -auton ja Bridgestonen renkaiden loistavan toimivuuden ansioita, sillä Hungaroring on luonteeltaan sellainen rata, että siellä ei hevosvoimilla ole niin suurta merkitystä kuin toimivalla kokonaisuudella.
Kierrokset 12–29
thumb|left|200px|Unkarin GP:ssä keskeyttäminen ei saanut [[Rubens Barrichellon huonosti sujunutta kautta nousuun. Monacon toisen sijan jälkeen ainoa hyvä asia kaudessa oli kolmas lähtöruutu Kanadassa. Kuvassa hän on ajamassa kolmanteen lähtöruutuun, mutta kilpailussa hän joutui keskeyttämään.]]
Kierrokset 61–77
Samalla oikeastaan kenenkään huomaamatta Sauberin Johnny Herbert oli noussut jo kolmanneksi.
Kotitalous työnantajana
Kotitalouden henkilöllinen määritelmä
Kotitalouden muodostavat kaikki ne henkilöt, jotka asuvat ja ruokailevat yhdessä tai jotka muuten käyttävät yhdessä tulojaan. Kotitalouden voi muodostaa myös yksi henkilö. Kaikki samassa asunnossa asuvat eivät välttämättä kuulu samaan kotitalouteen, vaan kotitaloudessa voi asua myös asuinkuntana.
Kotitaloustyöntekijän määritelmä
Kotitalouteen tai yksityishenkilöön työsuhteessa olevaa kutsutaan kotitaloustyöntekijäksi .Kotitaloustyöntekijä määritellään henkilöksi, joka tekee kotitaloustyötä (työtä kotitaloudessa tai kotitaloudelle tai kotitalouksille) työsuhteessa.Jolloin kotitaloustyöntekijä on yläkäsite kaikille työsuhteessa oleville työntekijöille jotka tekevät työtä kotitaloudessa,kotitaloudelle tai kotitalouksille,näin kotitaloustyöntekijä käsitteen alla voi olla monta eri ammattia ja työtä.
Kotitaloustyöntekijän työsuhteen tiedot on annettava työsopimus lain 4§ edellyttämällä tavalla.Työsuhteen tietojen antamista säätelee myös Neuvoston direktiivi 91/533/ETY
Yle Jyväskylä
Yle Jyväskylä (aiemmin Radio Keski-Suomi ja vuosina 1986-1988 Ylen Ysiysi) on yksi Yle Radio Suomen maakuntaradioista. Sen kuuluvuusalueena on Keski-Suomi toimituksen sijaitessa Jyväskylässä.
Toiminta
Ylen alueellinen toiminta Keski-Suomessa alkoi jo kaksi vuotta ennen kanavan syntyä, radion Yleisohjelman paikallisia ohjelmia varten perustetun Ylen Ysiysin muodossa. Nimi viittasi Yleisohjelman silloiseen Jyväskylän taajuuteen 99,0 MHz, joka Radio Keski-Suomen aloittaessa siirtyi nykyiselle taajuudelle 99,3 MHz. Maakuntaradion ensimmäinen lähetys kuultiin 29. heinäkuuta 1988 klo 16.10 ja se oli suora ohjelma uimahalli Aalto-Alvarista, Jyväskylän suurmessujen avajaisista.
Maailman ääriin
Wenders ei ollut tyytyväinen elokuvan alkuperäiseen vuonna 1991 ilmestyneeseen lyhennettyyn teatteriversioon. Tämän vuoksi hän leikkasi siitä lähes viisi tuntia kestävän ohjaajan version, joka julkaistiin Saksassa dvd-muodossa 24. toukokuuta 2005. Allmovie kritisoi lyhyttä versiota katkonaisesta ja nykivästä kerronnasta.
Unto Parvilahti
Nuoruus
Boman työskenteli Suomen ilmavoimien valokuvaajana Sortavalassa vuosina 1933–1934, mutta hän erosi vuoden kuluttua omasta pyynnöstään ilmeisesti epäiltynä sotilasvakoilusta. Etsivän Keskuspoliisin (EK) epäilyt perustuivat kuitenkin hatariin aihetodisteisiin, eikä niiden tueksi ole myöhemminkään löytynyt kunnollista näyttöä. EK (sittemmin Valpo) tarkkaili Bomania tiiviisti 1930-luvun alkupuolelta alkaen ja epäili häntä alkuun punaiseksi hänen isänsä taustan vuoksi. Todellisuudessa Boman oli jo tuolloin mukana ”kalstalaisten” kansallissosialististen järjestöjen toiminnassa. Itse hän väitti eronneensa ilmavoimista, koska kommunistin poikana hänelle ei haluttu antaa ylennystä sotilasvirkailijaksi. Hän siirtyi ilmavalokuvaajaksi Veljekset Karhumäki -yrityksen palvelukseen, josta hän puolestaan joutui lähtemään syksyllä 1936, EK:n tiedottajan mukaan kavalluksen ja muiden epämääräisten puuhiensa vuoksi.
Kirjailijana
Parvilahti oli elämänsä aikana naimisissa kolmesti, joista kaksi kertaa vankileirikautensa jälkeen. Kaksi ensimmäistä avioliittoa päättyivät eroihin. Hänellä oli ensimmäisestä liitostaan yksi poika.
Jälkimaine
Vuonna 2001 Venäjän viranomaiset ilmoittivat oma-aloitteisesti todenneensa vankileirituomion perusteina olleet syytökset Parvilahtea kohtaan perättömiksi ja palauttivat hänen kunniansa.
John Phillips (muusikko)
Yhtyeet
Phillipsin ensimmäinen menestynyt yhtye oli folk-yhtye The Journeymen. Sen hajottua luoviin erimielisyyksiin Phillips perusti yhtyeen The New Journeyman, jossa oli mukana hänen vaimonsa Michelle. Yhtyeeseen liittyivät myöhemmin Denny Doherty ja Cass Elliot. Yhtye otti nimekseen The Mamas & the Papas ja se nousi suureen suosioon vuosina 1965–1968. Phillips oli yhtyeen pääasiallinen lauluntekijä, ja hän kirjoitti myös Scott McKenzien hitin "San Francisco (Be Sure To Wear Flowers In Your Hair)" (1967).
Emanuel Kanajärvi
Tausta
Tila siirtyi vanhemmilta Kanajärvelle, joka maksoi sisaruksilleen sisarosuudet ja uudisti tilaa tuottavaksi yksiköksi. Peltoja raivaamalla hän pystyi parantamaan rehutilannetta ja siten reilusti kaksinkertaistamaan sekä lypsykarjan että hevosten määrän. Ajan myötä tila kuitenkin rappeutui sekä Kanajärven fyysisen heikkouden ja uupumuksen että myös maataloudelle epäsuotuisten säiden takia. Elettiinhän niin sanottuihin suuriin nälkävuosiin johtaneita heikkojen satojen aikaa.
Yhteiskunnallinen toiminta
Emanuel Kanajärvi osallistui kotipitäjänsä yhteiskunnalliseen toimintaan. Hän otti osaa pitäjänkokouksiin. Lisäksi hän toimi kuudennusmiehenä oman alueensa piiritarkastajana. Hän oli myös köyhäinhoitolautakunnan ja lainamakasiinin hoitokunnan jäsen.
Yle Kemi
Yle Kemi (aiemmin Radio Perämeri) on yksi Yle Radio Suomen maakunnissa toimivista radioista, vaikka sen kuuluvuusalueena on muista alueradioista poiketen ainoastaan maakunnan osa: Lapin nykymaakunnan lounaisosa, Meri-Lappi eli Kemi–Tornion seutukunta.
Eidos Interactive
Eidos Interactive oli peliyhtiö, joka tunnetaan muun muassa peleistä Hitman, Tomb Raider, Commandos, Deus Ex, Legacy of Kain, Fear Effect ja Thief.
Eidos on ollut Square Enixin omistuksessa huhtikuusta 2009.
Alex Cox
Maaliskuussa 2007 julkaistussa blogikirjoituksessa Cox viittasi varapresidentti Dick Cheneyn osuutta salaliittoon syyskuun 11. päivän iskuista 2001  ja  piti Cheneyä iskujen  salaisena arkkitehtinä
Helttasiepot
Helttasiepot ovat pienikokoisia, lyhytpyrstöisiä ja tanakoita lintuja. Silmän lähellä niillä on pieni helttamainen paljas ihokaistale. Ne elävät avoimissa metsissä ja pensaikoissa Afrikassa Saharan eteläpuolella.
Nick Sörensen
Seuraura
Anaheim Ducks varasi Sörensenin toisella kierroksella 45. pelaajana NHL:n varaustilaisuudessa 2013. Kaudella 2013–2014 hän oli Rempartsin kolmanneksi paras pistemies tehoilla 31+30=61. Kevään 2014 pudotuspeleissä Sörensen oli joukkueen paras maalintekijä ja jakoi sisäisen pistepörssin voiton Mihail Grigorenkon kanssa tehoilla 6+3=9. Huhtikuussa 2014 hän teki kolmivuotisen tulokassopimuksen Anaheim Ducksin kanssa. Toukokuussa seuran kerrottiin lainaavan Sörensenin kotimaahansa SHL-joukkue Skellefteå AIK:hon kaudeksi 2014–2015. Hänen koko syyskautensa meni pilalle rannevamman vuoksi. Sörensen teki lopulta SHL-debyyttinsä 16. tammikuuta 2015 Frölunda HC:tä vastaan. Hän keräsi ottelussa yhden kahden minuutin jäähyn. Sörensen teki SHL-uransa avausmaalin 25. helmikuuta 2015 vieraissa Leksands IF:ää vastaan. Hän pelasi liigassa kauden aikana 14 runkosarja- ja kahdeksan playoff-ottelua tehopistein 1+3=4. Sörensen pelasi myös yhden Mestarien liigan ottelun. Hän voitti kauden päätteeksi SHL-hopeaa.
Syksyn 2017 harjoitusleirin päätteeksi Sörensen otti paikan Ducksin NHL-kauden 2016–2017 avauskokoonpanosta. Hän teki NHL-debyyttinsä näin ollen runkosarjan avauskierroksella 13. lokakuuta 2016 vieraissa Dallas Starsia vastaan. Sörensen sai ottelussa jääaikaa 13.04 minuuttia. Hän keräsi ottelusta teholukeman -1. Sörensen pelasi viisi NHL-ottelua tehden yhden syöttöpisteen, kunnes Ducks lähetti hänet AHL-joukkue San Diego Gullsin vahvuuteen. Sörensen pelasi siellä loppukauden tehden 48 runkosarjaottelussa tehot 10+12=22 ja kahdeksassa playoff-ottelussa tehot 2+2=4.
Maajoukkueura
Sörensen edusti Ruotsia alle 20-vuotiaiden MM-kilpailuissa vuosina 2013 ja 2014, joista molemmat turnaukset päättyivät hopeaan. Yhteensä hän pelasi 17 nuorten ja 12 poikien maaottelua.
Havdala
Havdala on juutalainen sapatin tai suuren juhlapyhän päätöstoimitus. Nimi johtuu heprean verbistä le'havdil [להבדיל] joka tarkoittaa erottaa. Havdala on siis hetki, jolloin juhla-aika päättyy ja siirrytään arkeen.
Luettelo Suomessa uhanalaisista myrkkypistiäisistä
Luettelo Suomessa uhanalaisista myrkkypistiäisistä sisältää ne myrkkypistiäislajit (Aculeata), joiden uhanalaisuusluokka on vuoden 2010 uhanalaisluokituksessa äärimmäisen uhanalainen (CR), erittäin uhanalainen (EN) tai vaarantunut (VU). Silmälläpidettäviä, puutteellisesti tunnettuja tai jo hävinneitä lajeja tämä luettelo ei sisällä. Yhtään myrkkypistiäislajia ei ole rauhoitettu lailla.
The Exploited
The Exploited on skotlantilainen /punk-yhtye, jonka perustivat Wattie Buchan (laulu), John Duncan (kitara), Dru Stix (rummut) ja Gary McCormack (basso) vuoden 1980 alkupuoliskolla. Yhtyeen ensimmäinen albumi, Punk's Not Dead julkaistiin vuonna 1981, josta tuli yhtyeen ehkä suosituin albumi.
Yhteispäätösmenettely
Nimensä mukaisesti yhteispäätösmenettelyn idea on, että Euroopan parlamentti ja Euroopan unionin neuvosto eli ministerineuvosto ovat tasavertaisia EU:n lainsäädäntövallan käyttäjiä. Euroopan parlamentti ja Euroopan unionin neuvosto voivat esittää muutoksia eli tarkistuksia Euroopan komission esittämään lakiehdotukseen. EU:n lainsäädäntö tulee hyväksytyksi, kun parlamentin ja neuvoston välillä on yhteisymmärrys ehdotuksen sisällöstä.
Susan Leigh Foster
Fosterin teos Reading Dancing on yksi alan perusteoksia ja yhä käytössä. Hän käsittelee siinä tanssivan kehon katsomista ja tanssiesityksen vastaanottoa. Vuonna 2010 häneltä ilmestyi Choreogaphing Empathy, jossa hän pohtii tanssijan liikettä katsojan fyysisessä kokemuksessa. Hän on aiemmin työskennellyt tanssijana ja koreografina, mutta ryhtyi tutkimustyöhön, koska tanssin vastaanotto oli 1970-luvulla leimallisesti romanttista ja harrastelijamaista.
Henry Lee Lucas
Lucas kuoli vankilassa 12. maaliskuuta 2001.
Fernando Botero
2000-luvulla Botero muutti tyyliään rajusti ja maalasi ja piirsi sarjan teoksia kotimaataan repivästä huumesodasta. Hän lahjoitti alkuvuodesta 2004 23 öljyvärimaalausta ja 27 piirrosta Kolumbian kansallismuseolle Bogotáan.
Louis le Brocquy
Louis le Brocquy (10. marraskuuta 1916 – 25. huhtikuuta 2012) oli irlantilainen taidemaalari. Brocquy loi pitkän ja monipuolisen uran, johon mahtui useita vaiheita. Hänen työnsä eri ajoilta saattavat näin ollen poiketa tyylillisesti huomattavastikin toisistaan. Kuuluisa on esimerkiksi hänen "päiden sarjansa". Taiteilija oli Kunnialegioonan Chevalier (1975–) ja Ordre des Arts et des Lettresin Officier (1996–).
Kuralan Kylämäki
Perinnemaisema ja puutarhat
Paitsi luonnonkasveja, alueella vaalitaan myös pihojen omia vanhoja koriste- ja hyötykasvien kantoja. Pihoilla on mm. 23 alkuperäistä omenapuuta, joista osa on istutettu jo ennen talvisotaa. Vähä-Rasin pihalle on alkuperäisen kasvillisuuden lisäksi perustettu perinteisten perennojen näytemaa, johon on koottu vanhoja kasvikantoja Varsinais-Suomen alueelta. Vähä-Kohmon pihalla on vastaavasti hyötykasvien näytemaa, jonka sijoitus juuri tälle pihalle perustuu siihen, että talossa harjoitettiin 1930-luvulta alkaen pienimuotoista puutarhaviljelyä ansiotarkoituksessa. Iso-Rasissa puolestaan on jäljellä piirteitä ammattilaispuutarhurin 1920-luvulla laatimasta puutarhasuunnitelmasta.
Varpaisjärvi
Palo- ja pelastuspalvelut
Varpaisjärven paloasema uudistettiin 2010-2011. Rakennukseen rakennettiin mm. uusi harjoitustorni ja tiloja laajennettiin.
Johann Ludwig von Cobenzl
pienoiskuva|Johann Ludwig von Cobenzl Johann Ludwig Joseph von Cobenzl (21. marraskuuta 1753 Bryssel – 22. helmikuuta 1809 Wien) oli itävaltalainen diplomaatti, kreivi ja poliitikko.
Spårakoff
Spårakoff on helsinkiläinen liikkuva ravintola. Se on rakennettu Helsingin kaupungin liikennelaitoksen Karia HM V -sarjan vuonna 1959 valmistetusta raitiovaunusta. Vaunu liikennöi pääsääntöisesti kesäkuukausina, ja sen kyytiin pääsee pääsymaksulla ilman ennakkovarausta. Kierros Helsingin keskustassa kestää korkeintaan tunnin. Vaunu tekee myös tilausajoja.
Leonídas Kavákos
Kavákos on toiminut myös kapellimestarina, ja hän on esimerkiksi johtanut La Scalan filharmonikkoja. Hän toimi lokakuusta 2007 syyskuuhun 2009 itävaltalaisen Camerata Salzburg -kamariorkesterin taiteellisena johtajana.
Steve Alten
Teokset
Goliath
Terjärv Ungdoms Sportklubb
Parhaiten TUS tunnetaan jalkapallosta, jota sen miesten edustusjoukkue pelasi Kakkosessa kaudet 2002–2006 ja 2008. Kaudeksi 2009 joukkue putosi Kolmoseen. Jääkiekkoa seura pelaa suomen viidenneksi korkeimmalla tasolla III-divisioonassa.
Biologian historia
Taksonominen tutkimus
Sanan biologia (oppi elämän tutkimuksesta) otti 1800-luvun alussa käyttöön ranskalainen Jean Lamarck. Jo tätä ennen oli ruotsalainen Carl von Linné luonut pohjan taksonomialle ja hän pyrki nimeämään eliölajit kaksiosaisilla tieteellisillä nimillä ja suurelta osalta myös toteutti kasvien, eläinten ja kivien taksonomian, vaikka tuolloin ei vielä tunnettu evoluutioteoriaa eikä eliölajien keskinäisiä sukulaissuhteita.
Thomas Puha
Televisioura
Hän käytti MoonTV:llä työskennellessään useimmiten aliasta "Everlast".
Hän myös juonsi ja käsikirjoitti Huttusen kanssa viiden minuutin mittaista retropelikatsausta, jota esitettiin televisiokanava YLE Extran makasiiniohjelma Extra Largessa.
Syyskuussa 2013 uutisoitiin Puhan aloittavan viikoittaisen videokolumnin suomalaisessa Tilt-peliohjelmassa.
Tunnustukset ja saavutukset
Puha voitti Pro Evolution Soccer -jalkapallovideopelin Euroopan mestaruuden syyskuussa 2010 Espanjan Mallorcalla järjestetystä PES World Masters-turnauksessa. Puha pelasi turnauksen Espanjan jalkapallomaajoukkueella.
Malesian lippu
Historia
Nykyisen mallinen lippu otettiin käyttöön 16. syyskuuta 1963, kun Malaijan liittovaltioon liittyivät Sarawak, Sabah ja Singapore. Lippuun lisättiin kolme raitaa ja tähteen kolme sädettä kuvaamaan uusia osavaltioita. Yhdistymisen myötä maan nimi muuttui Malesiaksi. Singapore erosi valtioliitosta vuonna 1965, mutta lippua ei kuitenkaan muutettu, vaan sen tulkintaa muutettiin. 14. sakara ja raita muutettiin edustamaan liittovaltion pääkaupunkiterritoriota Kuala Lumpuria.
Boheemielämää
Boheemielämää (Scènes de la bohème) on Le Corsaire -lehdessä julkaistu Henri Murgerin kirjoittama kertomuskokoelma 1800-luvun alulta. Kertomusten pohjalta Murger ja Théodore Barrière laativat vuonna 1849 näytelmän La Vie de la bohème. Vuonna 1851 Murger kokosi kertomukset kirjaksi nimellä Scènes de la vie de bohème. Sen suomensi Eino Palola, ja Karisto julkaisi suomennoksen vuonna 1924.
Malmirata
Malmirata on Ruotsin ja Norjan rataverkkoon kuuluva 500 kilometrin mittainen rataosuus, joka alkaa Perämeren rannikolta Luulajan kaupungista Ruotsissa ja päättyy Atlantin valtameren rantaan Narvikissa Norjassa. Norjan puoleinen osuus on nimeltään Ofotbanen.
Talonpoika
Etymologia
Myöhemmin sarkajaossa Ruotsin hallinnon tehostaessa verotusta sarat jaettiin hyvin tarkasti omistajien kesken, toisin kuin Itä-Euroopassa ja Baltian alueella, jossa sarkajako muodostui hyvin sekavaksi feodalismin haitallisen vaikutuksen takia, suurmaanomistajien ja aateliston kilpaillessa keskenään maasta ja talonpoikien sieluista.
Talonpoikien vapautuminen Euroopassa
Venäjällä talonpojat olivat keskiajalla täysin vapaita, mutta he kuuluivat kiinteästi kyläyhteisöön, joka omisti kylän maat yhteisesti. Kyläyhteisön maat jaettiin säännöllisesti perheiden kesken. Systeemiä kutsutaan mir järjestelmäksi. Joillakin alueilla mirin korvasi suurperhelaitos. Talonpojat eivät kuitenkaan kyenneet vastustamaan maaorjuuden saapumista keskuuteensa ja jo 1600-luvulla koko Venäjällä vallitsi täydellinen maaorjuus, jossa talonpoika kuului ruumiine ja sieluineen täydellisesti herralle. Maaorjuus saavutti huippunsa Katariina Suuren aikana, jolloin maaorjat olivat yksityisomaisuutta, joita voitiin myydä ja lahjoittaa. Maanomistajan varallisuutta ei enää laskettu varojen vaan maaorjien määrän mukaan. Keisarin käskykirjeellä maaorjuus lakkautettiin vuonna 1861, mutta talonpoikien vapautuminen edistyi äärimmäisen hitaasti ja pysähtyi kokonaan bolševikkien kaapatessa vallan Venäjän vallankumouksessa vuonna 1917.
Salt Lake City
Historia
Vuonna 1999 kaupunkiin iski Utahin historian eniten vahinkoa aiheuttanut tornado, jonka seurauksena yksi ihminen kuoli ja 80 loukkaantui. Tornado aiheutti kaupungissa yli 170 miljoonan dollarin vahingot.
Liikenne
Salt Lake Cityssä sijaitsee Salt Lake Cityn kansainvälinen lentoasema. Kaupungin nelikaistainen moottoritie yhdistää liikenteen valtateihin 215, 15 ja US-89. Utah Transit Authority -liikenneyhtiön 31 kilometriä käsittävä kevytraiteinen junaverkosto TRAX palvelee paikallisliikennettä.
Lokalahti
Historia
Lokalahti oli leimallisesti maatalouspitäjä; vielä 1960-luvulla yli kaksi kolmasosaa kunnan asukkaista sai toimeentulonsa maa- ja metsätaloudesta. Teollisuutta kunnassa ei ollut juuri lainkaan. Näistä syistä Lokalahden väkiluku alkoi 1960-luvulla voimakkaasti laskea, ja maaltamuutto näkyi varsinkin saariston kalastajatilojen autioitumisena.
Kylät
Alhontaka, Apali (Åböle), Haaroinen, Hakula, Heikkalanpää, Hermansaari (Hermansö), Kaimanen, Kelo, Korpi (Skog), Korvenranta (Skogstrand), Kutkumaa, Kuusisaari (Granö), Lokalahti (Lokalax), Loppmeri, Marttila (Martböle), Mattinen (Mattböle), Muntila (Mundila), Mähkärlä, Nopperla, Oja, Palkkinen (Balkis), Perkiö (Björkö), Pietinalho, Pinipaju, Pitkäluoto (Långholm), Pyöli (Böle), Ranta (Strand), Rauttinen, Riihiranta (Ristrand), Ruissaari (Rågö), Tammisto, Teerimaa, Tirkkala, Varanpää, Vartsaari, Viljattula, Väättänen
Keravan keskustaajama
60.40487°N, 25.10355°W thumb|Keravan keskustaajamaa ilmakuvassa.
Bellerofon
Pegasoksen sieppaus
Lyykialainen selvinnäkijä Polyidos kertoi Bellerofonille, että tämän tarvitsisi tehtäväänsä Pegasoksen. Onnistuakseen saamaan tämän avukseen, Polyidos käski Bellerofonin nukkua Pallas Athenen temppelissä. Unessa Athene asetti kultaiset suitset hänen viereensä ja käski hänen uhrata Poseidonille, hevosten kesyttäjälle.
Kämp Galleria
Kämp Galleria (vuosina 2012–2018 Galleria Esplanad ) on kauppakeskus Helsingin ydinkeskustassa, Kluuvin kaupunginosassa. Se rajautuu kahden kävelykadun, Kluuvikadun ja Mikonkadun sekä Aleksanterinkadun ja Pohjoisesplanadin väliseen Antiloopin kortteliin. Kämp Galleriassa on yli 50 erikoisliikettä sekä ravintoloita ja palveluja. Kauppakeskuksen omistaa Ilmarinen ja sitä on vuodesta 2014 hallinnoinut Ovenia-yritysryhmään kuuluva Realprojekti Oy.
Historiaa
Kämp Galleria avattiin yleisölle hieman ennen uudistettua Kämp-hotellia 15. huhtikuuta 1999 korttelin noin 300 miljoonaa markkaa maksaneen saneerauksen jälkeen. Kiinteistön omistajana oli tuolloin Merita-Nordbankenin kiinteistösijoitusyhtiö Aleksia. Alkuvaiheessa Kämp Gallerian 11 500 neliömetrin tiloihin asettui 47 liikettä, joista suurimpia olivat Hennes & Mauritz, Marimekko, Skanno ja Café Strindberg. Kämp Galleriaan perustivat ensimmäisen Suomen-myymälänsä muun muassa Lacoste, Life, Mexx ja Bang & Olufsen. Kämp Galleria oli puolet pienempi kuin silloinen Forum ja pyrki valtaamaan markkinoita tyylikkyydellään ja valikoiduilla merkkiliikkeillä. Kämp Gallerian kävijämääräodotus oli alkuvaiheessa 10 000–15 000 asiakasta päivässä. Kauppiasyhdistystä johti Marimekon tuolloinen omistaja Kirsti Paakkanen.
Miika Huttunen
Huttunen on myös tuottanut, kirjoittanut ja juontanut useita konsoli- ja tietokonepelejä käsitteleviä televisio-ohjelmia muun muassa MoonTV:llä, Nelosella ja Ylellä sekä toiminut yhtenä Pelaaja-lehden podcastin, Pelaajacastin, vakijuontajista 2008–2020.
Peliuutiset ja MoonTV
Miika "Druidi" Huttunen aloitti uransa pelijournalistina suomalaisella kaapelikanava MoonTV:llä vuonna 1998 juontamalla ja toimittamalla viikoittaista Peliuutiset-lähetystä sekä uutisia ja messuraportaaseja verkkoon. MoonTV-aikoina Huttunen tunnettiin lempinimellä Druidi ja häntä tituuleerattiin "Peliguruksi."
Pelaajacast
Pelaajacast on Suomen vanhin yhtäjaksoisesti julkaistu podcast ja se valittiin maan toiseksi parhaaksi podcastiksi Jakso.fin yleisöäänestyksessä vuonna 2017.
Nicky Butt
Butt aloitti ammattilaisuransa vuonna 1992 Manchester Unitedin nuorisojoukkueessa, hyvien esitysten ansiosta hän pääsi edustusjoukkueeseen vuonna 1993. Butt kuului Manchesterin vakiokokoonpanoon, kun United voitti kuusi liigamestaruutta (1996, 1997, 1999, 2000, 2001, 2003), kolme kertaa FA Cupin (1996, 1999 & 2004) ja Mestarien liigan (1999).
Eyuphuro
Eyuphuro on perinteistä afrikkalaista musiikkia länsimaiseen populaarimusiikkiin sekoittava yhtye Mosambikista. Yhtyeen kappaleet ovat laulettu pääosin macuan kielellä. Itse yhtyeen nimi tarkoittaa suomeksi "pyörremyrskyä".
Historia
Omar Issa, Gimo Remane ja Zena Bacar perustivat Eyuphuron vuonna 1981. Eyuphuro ehti julkaista yhden levyn, Mama Mosambikin, ennen kuin yhtye hajosi vuoden 1990 paikkeilla. Eyuphuro on esiintynyt myös Provinssirockissa, vuonna 1990. Vuonna 1998 yhtyeen laulaja Zena Bacar perusti Eyuphuron uudelleen. Eyuphuro teki vuonna 2001 uuden levyn, Yellelan.
Sinikka Vuola
Elämä ja ura
Vuola on koulutukseltaan filosofian maisteri. Hän opiskeli pääaineena yleistä kirjallisuustiedettä ja sivuaineena kotimaista kirjallisuutta. Vuola on työskennellyt muun muassa tietokirjatoimittajana ja tiedottajana.
Incognito
Aiheesta muualla
Soulwalking
Hydrometallurgia
Kasauuttaminen
Kasauuttamisessa murskattu malmi kootaan kasaksi läpäisemättömälle tasolle. Uuttamisliuos suihkutetaan kasan huipulle ja annetaan suodattua kasan läpi. Kasa leviää ja hajaantuu usein pieniksi altaiksi. Altaiden keskellä on kylläistä liuotinta, johon on liuennut arvokkaita metalleja. Liuotin on nyt helppo kerätä myöhempää prosessointia varten.
Muita uuttamistekniikoita
Toisinaan erityiset uuttamistekniikat ovat tarpeen, jos tiedetään, että materiaali on huonosti reagoiva. Nämä tekniikat sisältävät paine- tai autoklaaviuuttamisen rikastusuuttamisen.
Sally Altschuler
Sally Altschuler (s. 1953) on tanskalainen lasten- ja nuortenkirjailija. Häneltä on suomennettu Zone 5 -sarjan teoksia.
Alfa Leporis
Alfa Leporis (α Lep / α Leporis) eli Arneb on Jäniksen tähtikuvion kirkkain tähti, ja yleisestikin ottaen melko kirkas tähti.
Peter DeBoer
Detroit Whalers
DeBoerista tuli apuvalmentaja Detroit Junior Red Wingsin aikana kaudella 1994–1995. Vuoden 1995 työsulkukauden jälkeen seuran nimi vaihdettiin Detroit Whalersiksi ja DeBoer ylennettiin päävalmentajaksi, kun Paul Maurice lähti joukkueesta valmentamaan NHL:ään, Hartford Whalersiin. DeBoer valmensi Whalersin ensimmäiselle sijalle runkosarjassa. Pudotuspeleissä joukkue eteni kolmannelle kierrokselle. Kaudella 1996–97 Detroitin peli takkusi ja se saavutti 26 voittoa, 34 tappiota ja 6 tasapeliä.
Kitchener Rangers
Kaudella 2003–2004 joukkue oli neljäs lännen konferenssissa. Pudotuspeleissä se tippui kolmannella kierroksella viidessä pelissä. Vastassa niissä oli London Knights.
Värtsilä
Värtsilä tai Wärtsilä voi tarkoittaa:
Tunnuslause
Tunnuslause eli motto on lause tai hokema, josta aatteellinen, uskonnollinen tai muu liike tunnistetaan. Kuuluisa tunnuslause on muun muassa ”Vapaus, veljeys ja tasa-arvo”, joka on Ranskan suuren vallankumouksen aikainen iskulause ja Ranskan nykyisen tasavallan tunnuslause. Motto on ryhmän tai järjestön tavoitteita tai tarkoitusta kuvaava lause. Monilla valtioilla, järjestöillä, oppilaitoksilla ynnä muilla organisaatioilla on oma mottonsa. Motot ovat usein latinaksi.
Motot Suomessa
Akateemisissa piireissä mottoja on jonkin verran. Turun yliopiston motto on Vapaan kansan lahja vapaalle tieteelle. Vastaavasti Helsingin yliopiston tunnuslause on Opiskelu ja opettaminen – yliopiston sydän.
British Aircraft Corporation
British Aircraft Corporation (BAC) oli brittiläinen lentokonevalmistaja, joka syntyi vuonna 1960 Britannian hallituksen päätettyä yhdistää keskenään kilpailevat yhtiöt: Vickers, Bristol Aeroplane Company, English Electric ja Hunting Aircraft.
Sääty
Säätyjen erioikeudet Suomessa
Porvaristolla oli yksinoikeus kaupankäyntiin ja käsityöhön, jotka oli keskitetty kaupunkeihin (poikkeuksena maaseudun suutarit ja sepät). Erityisesti oikeus ulkomaankauppaan oli tärkeä, kun Suomen puutavaralla alkoi 1700-luvulla olla kysyntää Euroopassa. Tällöin kuitenkin porvariston oli siirryttävä toimimaan maaseudulle, josta puutavaraa sai. Vuosina 1721–1772 Suomeen perustettiin noin 70 uutta vientisahaa, joiden omistajat olivat suurkauppiaita ja laivanvarustajia. Lisäksi sahoja oli tähän aikaan Venäjälle kuuluneilla Viipurin ja Haminan seuduilla. Sahalaitokset toimivat alueensa kauppakeskuksina. Ympäristön talonpojat myivät sahalle tukkipuuta ja maalaistuotteita sekä toimivat rahdin kuljettajina. Tässäkin suhteessa porvaristo venytti oikeuksiaan säädösten vastaisesti. Toisaalta myös aatelisto ja papisto kävivät kauppaa, ja valtio salli kiertävän kaupankäynnin maaseudulla. Säädökset alkoivat vanhentua.
Säätyläisnimet
Säätyläisillä kaikkialla oli vanhastaan sukunimet, jotka Suomessa tavallisesti olivat joko ruotsinkielisiä tai latinalaistettuja, mutta myös saksankielisiä nimiä esiintyy. Tavallisia ovat olleet myös nimet, joissa pohjautuvat johonkin vanhaan suomenkieliseen suku- tai paikannimeen, johon kuitenkin on esimerkiksi lisätty latinalaisperäiset päätteet -aeus, -ius säätyläisaseman osoittamiseksi (esim. Alopaeus, Gezelius).
Vieremä
Vieremä on Suomen kunta, joka sijaitsee Pohjois-Savon maakunnan pohjoisosassa. Kunnassa asuu 0 ihmistä ja sen pinta-ala on 0 km², josta 0 km² on vesistöjä. Väestötiheys on 0 asukasta/km².
Palvelut
Vieremän kirkonkylällä samassa kiinteistössä toimivat Kirkonkylän koulu (yhtenäiskoulu) ja Vieremän lukio (Petterintie 12). Alaluokkien (1–6) opetusta annetaan myös kolmella kyläkoululla (Eteläinen koulu eli Valkeisen koulu, Koulutie 37; Itäinen koulu, Kaarakkalantie 832; ja Pohjoinen koulu, Kiuruvedentie 59). Kirkonkylässä toimivat myös muun muassa Vieremän kirjasto ja terveyskeskus. Kirjastoauto Virkku vie kirjastopalveluja kunnan eri osiin. Vieremällä on myös kotiseutumuseo ja Iisalmen rajalla sijaitseva Valkeisen kansakoulumuseo.
José Luis Rubiera
Vuonna 2006 Rubiera ajoi pitkästä aikaa Italian ympäriajon ja oli lähellä jopa johtajan pinkkipaitaa ensimmäisellä viikolla. Kauden kokonaiskuva oli kuitenkin aiempia vuosia vaisumpi ja Ranskan ympäriajossa Rubiera joutui tyytymään uransa heikoimpaan yhteiskilpailun sijoitukseen 92. Tämän vuoden heinäkuun Tourissa Discovery Channel ei yllättäen valinnut Rubieraa yhdeksänmiehiseen joukkueeseen ensimmäistä kertaa. Espanjalaisen on määrä ajaa kotimaassaan poljettavassa suuressa kolmiviikkoisessa ympäriajossa syyskuussa ja olla tallinsa kapteeni. Heinäkuussa poljetussa Qinghaijärven ympäriajossa Kiinassa espanjalainen osoitti hyvää kilpailukuntoaan voittamalla 8. osuuden.
Sujuvaa englantia puhuva Rubiera on yksi harvoista ammattilaispyöräilijöistä, joilla on akateeminen loppututkinto. Rubiera on valmistunut sähköinsinööriksi vuonna 2004 kilpailu-uransa ohessa. Ammattilaispyöräilijät ovat valinneet oman liittonsa edustajiksi saksalaisen Jens Voigtin sekä Rubieran. Liitto ajaa polkijoiden etuja. Vuonna 2003 Rubiera palkittiin Clif Barin Beyond The Podium -palkinnolla apupolkijan kyvyistään. Saman vuonna Rubiera sai toisenkin tunnustuksen, kun yleisö äänesti Rubieran vuonna 2003 arvokkaimmaksi apuajajaksi. Rubiera on äärimmäisen kunnioitettu ajaja sekä joukkueessaan että koko ammattilaispyöräilijöiden keskuudessa. Mm. Armstrong on sanonut Rubieraa "helpoksi naurajaksi".
Erciş
Tämä pieni alue on ollut useita kertoja historian kuluessa pääkaupunki. Sen linnoitti 1300-luvun alussa visiiri Ilkhanid Ali Shah. Erciş siirrettiin 1841 tulvien vuoksi nykyiselle paikallaan Aladaan. Venäläiset valtasivat kaupungin 1914, mutta heidät karkotettiin 1. huhtikuuta 1918. Kaupungille aiheutti suurta tuhoa maanjäristys 23. lokakuuta 2011.
Kaupungin nimi saattaa juontua Urartun kuninkaan Argišti II nimestä.
Vesanto
Maantiede
Vesannon Natura-kohteita ovat Keiteleen Listonniemi ja Humalasuo.
Elinkeinoista
pienoiskuva|290px|[[Vesannon terveysasema tarjoaa sosiaali-ja terveyspalveluja.]] Vesanto on maatalousvaltainen kunta, jossa on viime vuosikymmeninä satsattu myös teollisuuteen. Sonkari Oy valmisti mehuja. Vesannolla valmistettiin Reino-tossuja, mutta ompelimo lopetettiin kannattamattomana vuonna 2013
Bongossipuut
Bongossipuut (Lophira) on mikinpensaskasvien (Ochnaceae) heimoon kuuluva pieni kasvisuku, johon luetaan nykyään kuuluvaksi vain kaksi lajia.
Meri-Tuuli Väntsi
Väntsillä oli vuosina 2006–2011 catering-alan yritys Elokuvamuonitus Nakki Oy.
Suomalais-ugrilaisen kulttuurirahaston säätiö
1930-luvulla
Suomen valtioneuvosto vahvisti Suomalais-ugrilaisen kulttuurirahaston säätiön perustamisen 19. joulukuuta 1931. Säädekirjan allekirjoittajat olivat tarkastaja Matti Pesonen; professori K. S. Laurila; Helsingin kaupunginjohtaja Antti Tulenheimo; kansakoulujen tarkastaja Alfred Jotuni; esittelijäneuvos, kansliapäällikkö Yrjö Loimaranta; ja Helsingin Normaalilyseon rehtori F. A. Hästesko. Aluksi uusi säätiö oli tiiviissä yhteistoiminnassa vuonna 1926 perustetun Suomalais-ugrilaisen Kulttuuritoimikunnan eli Suomalais-ugrilaisen Kulttuuritoimikunnan Suomalaisen osaston kanssa. Se perustettiin pitämään yhteyttä Budapestissa vuonna 1928 pidetyn suomalais-ugrilaisen kulttuurikokouksen ja seuraavan kokouksen välillä. Toimikunnalla oli osastot myös Virossa ja Unkarissa. Kulttuuritoimikunnan huomattaviin saavutuksiin kuului vuonna 1937 solmittujen Suomen ja Unkarin sekä Suomen ja Viron välisten kulttuurisopimusten tehokas valmistelutyö. Kulttuuritoimikunnan Suomen osasto oli toiminnassa vielä 1950-luvulla.
Toisen maailmansodan jälkeen
Filosofian tohtori, dosentti Timo Salminen on kirjoittanut säätiöstä vuonna 2019 julkaistun historiikin. Julkaisu on taitettu ja painettu Karjalan sivistysseurassa.
HMS Trumpeter (D09)
Palvelus
Alus lähti 5. tammikuuta 1946 Colombosta Bombayn, Suezin, Maltan ja Toulonin kautta Britteinsaarille. Se saapui 14. helmikuuta Clydeen, jossa alus poistettiin palveluksesta ja varastot tyhjennettiin. Alus palautettiin 6. huhtikuuta Norfolkissa Yhdysvaltain laivastolle, joka myi sen kauppalaivaksi nimellä Alblasserdijk. Alus nimettiin 1966 uudelleen Irene Valmasiksi ja romutettiin 1. toukokuuta 1971 Castellonissa.
Stokesin lause
missä F1, F2 ja F3 ovat F:n komponentteja karteesisessa koordinaatistossa.
Köykkyrin virkistysalue
Köykkyrin laskettelukeskus valmistui 1990-luvun lopulla ohitustien täyttömaan avulla. Köykkyrin laskettelukeskusta ylläpitävät yhteistyössä Kempeleen kunta ja urheiluseura Kempeleen Pyrintö. Kunta vastaa Köykkyrin lumetuksesta ja rinteen kunnossapidosta.
Stan Smyl
Yksityiselämä
Stan Smyl on naimisissa ja hänellä on kaksi tytärtä ja yksi poika.
Jörgen Brink
Brink on hiihtänyt hiihdon maailmancupissa 20 kertaa kymmenen parhaan joukkoon. Maailmancupin osakilpailun hän on voittanut kuitenkin vain kerran, Otepäässä Virossa 12. tammikuuta 2003. Brink hiihtää kaikkia matkoja sprinteistä 50 kilometrin hiihtoon. Brink muistetaan erityisen hyvin Val di Fiemmen MM-kisoista 2003, jolloin hän viestin ankkuriosuudella hyytyi täysin ja Ruotsi putosi johtopaikalta kilpailun kolmanneksi.
Pystykorva
Pystykorvatyyppisten koirien tarkka alkuperä ei ole tiedossa, mutta Desmond Morriksen mukaan sukupuuttoon kuollut keskiaikainen eurooppalainen pihakoira mistabella olisi mahdollisesti niiden kantamuoto. Monet nykyiset pystykorvarodut ovat sen sijaan peräisin arktisilta alueilta. Niiden ruumiinrakenne sopii hyvin kylmään, pohjoiseen ilmastoon. Niillä on tyypillisesti lämmin, vedenpitävä alusvilla, joka on karkeaa päällyskarvaa tuuheampi. Pienet korvat kestävät paremmin pakkasta, ja käpäliä suojaa paksu karva. Luonteeltaan, käytökseltään ja vaistoiltaan varsinkin alkukantaiset pystykorvarodut ovat usein itsenäisiä, tarkkailevia ja mahdollisesti varautuneita vieraita kohtaan. Siksi ne vaativat asiantuntevaa koirien eleitä ymmärtävää ohjausta ja vuorovaikutteista kanssakäymistä.
Toni Mäkiaho
Ura
Kaudella 2005–2006 Mäkiaho halusi kokeilla myös ulkomaalaisia jäitä. Koko uransa siihen asti Suomessa pelannut hyökkääjä siirtyi Ruotsin kakkossarjaan Allsvenskaniin, Malmö Redhawksiin. Mäkiahon ura ei kuitenkaan jatkunut pitkään Ruotsissa ja hän siirtyi Sveitsin liigassa pelaavaan Fribourg-Gottéroniin. Siellä hän sai valmentajalta paljon vastuuta ja pelasi paljon joukkueensa ykkösketjussa.
Jim Morrison
Alkuvaiheet 1965–1966
Morrison piti opiskelutoverinsa, kosketinsoittaja Ray Manzarekin musiikista ja kävi tämän yhtyeen konserteissa. Kesäkuussa 1965 Morrison oli mukana yhtyeen keikalla kitaristin sijaisena; soittotaidoton Morrison vain seisoi lavalla kitara kädessään, jotta yhtye olisi täysimiehinen ja saisi esiintymispalkkionsa. Kun Morrison ja Manzarek tapasivat sattumalta elokuussa Venicen hiekkarannalla, Morrison lausui toverilleen runojaan. Morrisonin runous teki vaikutuksen Manzarekiin, ja he perustivat The Doors -yhtyeen yhdessä kitaristi Robby Kriegerin ja rumpali John Densmoren kanssa. Yhtyeen nimi oli Morrisonin idea, jonka hän sai William Blaken runosta ja siitä nimensä ottaneesta Aldous Huxleyn teoksesta Tajunnan ovet (The Doors of Perception). Morrison muutti Manzarekin luokse, ja he alkoivat tehdä lauluja kaksistaan ennen kuin Krieger ja Densmore olivat liittyneet yhtyeeseen. Samoihin aikoihin Morrison tapasi 18-vuotiaan Pamela Coursonin, josta tuli hänen naisystävänsä.
Morrisonista tuli Doorsin laulusolisti, mutta ensimmäisillä keikoilla Manzarek vielä lauloi useimmat kappaleet. Alkuaikoina Morrison ei ottanut kontaktia yleisöönsä, mutta ajan myötä hänen esiintymisensä muuttuivat näyttäviksi, seksuaalissävytteisiksi ja provosoiviksi. Morrison teki lähes kaikki sävellykset, mutta tulot sovittiin jaettavan tasan jäsenten kesken.
Nousu suosioon 1967–1968
Vaikka Morrison olikin Doorsin valovoimainen tähti ja managerit ehdottivat hänelle jopa yhtyeen jättämistä, Jim tunsi yhä vahvasti olevansa osa Doorsia. Manzarek kuvaili, kuinka Morrison oli konserteissa kuin transsia tavoitteleva samaani, jonka läpi taustalla soittava bändi antoi sähköiskuja uruilla ja rumpukompeilla.
Muutto Ranskaan
thumb|Kerrostalo, jossa Morrison asui Pariisissa. Morrisonia oli ahdistanut Los Angelesissa se, että hän ei siellä saanut itse määrätä omasta elämästään. Hän alkoikin suunnitella Pamelan kanssa muuttoa Pariisiin vähintään puoleksi vuodeksi. Morrison suunnitteli kirjoittavansa Pariisissa paljon ja tiedusteli kirjallisuusagenteiltaan näiden kiinnostusta omaelämäkertaansa. Pamela muutti Pariisiin edeltä ja Morrison maaliskuun 1971 alussa.
Kuoleman jälkeen
Pamela Courson kuoli heroiiniin 1974 vähän ennen kuin oikeus ehti vahvistaa hänet Morrisonin lailliseksi perijäksi. Näin Morrisonin kuolinpesä siirtyi Pamelan vanhemmille. Myös Morrisonin vanhemmat halusivat osansa, ja vuonna 1979 omaisuuden tasajaosta päästiin sopimukseen.
Vähäkyrö
Historia
Vähäkyrö perustettiin Isonkyrön saarnakuntahuoneena vuonna 1561 ja oli vuodesta 1593 Isonkyrön kappelina nimellä Alastaro. Vuonna 1607 siitä tuli itsenäinen kirkkoherrakunta. Vähänkyrön kivinen ristikirkko valmistui vuonna 1803. Sen kellotapuli on vuodelta 1767. Vähänkyrön kunta perustettiin vuonna 1868.
Maantiede
Vähänkyrön läpi virtaa Kyrönjoki, jossa on hyviä kalastuspaikkoja, muun muassa Perkiönkoski ja Hiirikoski. Pääosa asutuksesta on sijoittunut nauhamaisesti Kyrönjoen varteen sen molemmin puolin. Vähäkyrö sijaitsee aivan lähellä meren rantaa; entisen kunnan luoteisrajalta on vain muutama kilometri Vassorfjärdenin pohjukkaan. Kyrönjoen laakson korkeus merenpinnasta on kirkonkylän länsipuolella vain kuutisen metriä ja kaakossa Isonkyrön rajalla 12 metriä. Maaston kohoumatkin ovat matalia ja enimmillään vain 15–17 metriä merenpintaa ylempänä.
Magnus Carlsson
Magnus on osallistunut Melodifestivaleniin vuonna 2007 kappaleella "Live Forever" ja vuonna 2015 kappaleella "Möt mig i Gamla Stan".
Maasotakoulu
Maasotakoulu perustettiin vuonna 2001, ja se on Maavoimien komentajan alainen, Maavoimien yksi joukko-osasto. Maasotakoulun päätehtäviä ovat valmius, koulutus ja tutkimus, puolustusvalmiuden ylläpito. Maasotakoulu kouluttaa ammattisotilaita, varusmiehiä ja reserviläisiä. Maasotakoulussa työskentelee noin 600 henkilöä. Joukko-osaston tukikohta on Lappeenrannan–Haminan varuskunta.
Reserviupseerikoulu
Reserviupseerikoulu on liitetty osaksi Maasotakoulua, Maasotakoulun yhdeksi joukkoyksiköksi vuonna 2015.
Puolustusvoimauudistus 2012–2015
Pioneeri- ja Suojelukoulu siirtyi Keuruulta Lappeenrantaan kesällä 2014 ja liitettiin hallinnollisesti Maasotakouluun 1. tammikuuta 2015 nimellä Pioneerikoulu. 1. tammikuuta 2015 Maasotakouluun liitettiin hallinnollisesti myös Panssarikoulu Hattulasta, Tykistökoulu Kankaanpäästä ja Viestikoulu Riihimäeltä. Näiden koulujen toiminnot jäivät pääosin entisiin paikkoihinsa. Lappeenrantaan perustettiin 1. tammikuuta 2015 Jalkaväkikoulu. Haminaan perustettiin Maavoimien tutkimuskeskus, joka muodostettiin Maasotakoulun Maataistelukeskuksesta ja Maasotakouluun liitettyjen aselajikoulujen tutkimus- ja kehittämisosastoista.
Bio Menace
23. joulukuuta 2005 peli laitettiin ilmaiseen levitykseen freewarena. Peli toimii ainakin Windows XP -käyttöjärjestelmällä DOSBoxin kautta ja levityspaketti sisältääkin päivitystiedoston pelin DOSBox-yhteensopivuuden parantamiseksi.
Sandra Magnus
Sandra Hall Magnus (s. 30. lokakuuta 1964) on yhdysvaltalainen insinööri ja astronautti. Hänet valittiin NASA:n astronautiksi huhtikuussa 1996. Hänen ensimmäinen lentonsa avaruuteen oli avaruussukkula Atlantiksen STS-112-lento lokakuussa 2002. Seuraavaksi hän lähti avaruuteen marraskuussa 2008 lennolla STS-126. Hän palasi Maahan lennolla STS-119 Discovery 28. maaliskuuta 2009 vietettyään 134 päivää kiertoradalla ISS-avaruusaseman Retkikunta 18:n miehistössä. Magnus osallistui 8. heinäkuussa 2011 laukaistulle viimeiselle avaruussukkulalennolle STS-135.
Suurten lukujen nimet
Nimijärjestelmät
Luvun miljoona (tuhat tuhatta eli 1 000 000) nimi on perua italian sanasta milione, joka merkitsee oikeastaan ’suurta tuhatta’ (< mille ’tuhat’, -one suurentava eli augmentatiivinen suffiksi). Sana tunnetaan englannissa 1300-luvulta ja ranskassa 1200-luvulta. Suomen kielessä miljoona on esiintynyt vuonna 1749.
Englanninkieliset maat
Useimmat englanninkieliset maat käyttävät lyhyttä asteikkoa:
Lumivaara
Kirkko ja herätysliikkeet
thumb|right|100px|Unissasaarnaaja Helena Konttinen.
Lumivaaran kirkon suunnitteli arkkitehti Ilmari Launis ja kirkko vihittiin 7.7.1935 Viipurin hiippakunnan piispa Yrjö Loimirannan ja usean piispan avustamana. Kirkko rakennettiin Rokkapata-nimiselle kalliolle tiilistä, sinne mahtui virallisesti 720 henkeä, ja se oli tyypiltään pitkäkirkko, jonka länsipäädyssä oli kahdeksankulmainen torni.
Bad Wimpfen
Bad Wimpfen on historiallinen kylpyläkaupunki Saksassa, Baden-Württembergin osavaltiossa. Se sijaitsee Neckarin varrella noin 15 km Heilbronnista pohjoiseen. Kaupungissa oli kesäkuun 2022 lopussa 7 325 asukasta, ja sen pinta-ala on 19,4 neliökilometriä.
Luettelo televisiosarjan Salatut elämät poistuneista henkilöistä
Emma Ilola
Emma Ilola (es. Saila Laakkonen, 2006–2007) vietti nuoruutensa lastenkodissa, missä hän tapasi Romeo Aron. He alkoivat seurustella ja Emma tuli raskaaksi. He saivat tyttären, Maijan. Pari päätyi kuitenkin eroamaan pian Maijan syntymän jälkeen. Emma käytti huumeita ja jätti Maijan toisinaan yksin kotiin, koska oli liian väsynyt Maijan itkuun. Emma jätti Romeon ja Maijan, koska hän halusi oman elämän jatkuvan väsymyksensä jälkeen. Hän kuitenkin palasi takaisin Pihlajakadulle ja otti vihdoin enemmän vastuuta Maijasta. Myöhemmin Emmalla oli lyhyt seksisuhde Tuomo Tervajoen kanssa. Kevään 2007 jaksoissa Emma muuttaa Intian Goaan, mutta hänet kuitenkin nähtiin vielä spin-off-sarjassa Romeo & Rafael Desperados vuonna 2008.
Juulia Autio
Juulian adoptiovanhemmilla on toinenkin tytär, Noora, jota Juulia piti biologisena siskonaan. Juulialla oli kaksi velipuolta, Riku Jääskeläinen ja Aatu Päivinen, sekä sisarpuoli, Eeva Päivinen. Juulia saapui sarjaan muuttaessaan Pihlajakatu 23:ssa sijaitsevaan asuntoon B3, jonka Ismo Laitela oli juuri myynyt. Myöhemmin hän muutti biologisen äitinsä, Tanjan luo. Sarjassa ollessaan Juulia työskenteli Happy Homesissa ja kahvila Kentaurissa. Juulia oli kotoisin Jyväskylästä.
Riku Jääskeläinen
155x155px|left|thumb|Riku Jääskeläinen vuonna 2005. Riku Jääskeläinen (es. Janne Vakio, 2004–2006) oli Ami Vainion serkku sekä Antti ja Tanja Jääskeläisen lapsi. Rikulla oli myös sisarpuoli Juulia Autio, josta hän ei tiennyt. Rikulla oli pahoja ongelmia alkoholin käyttönsä kanssa. Riku työskenteli Kentaurissa ja Snow Teamissa. Kun Riku saapui sarjaan vuonna 2004 hän oli kihloissa Susanna-nimisen naisen kanssa, mutta kihlaus purkaantui Rikun saatua tietää Susannan ja Rikun hyvän ystävän Ossi Puolakan seksisuhteesta. Myöhemmin Riku seurusteli sarjassa Katri Sievisen kanssa, mutta suhde päättyi lopulta eroon. Kun Riku sai tietää äitinsä Tanjan ja Ossin salasuhteesta, hän lähti raivoissaan ja humalassa ajamaan pois paikalta. Riku kuoli aiheuttamassaan auto-onnettomuudessa pian lähtönsä jälkeen. Onnettomuudessa loukkaantui myös Ulla Taalasmaa.